Diari Oficial de la Generalitat Valenciana


Sumari del DOGV 6627, del 10-10-2011 (2011/9788)

Notificació de la sentència dictada en el judici de família, guarda i custòdia fill/a menor número 1256/2010.
-------------------------------------------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9788


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de família, guarda i custòdia fill/a menor número 1256/2010. [2011/9788]  
Família guarda, custòdia i alimentació de fill menor del matrimoni no consensuat 001256/2010  
Part demandant: Josefa Fernández Ríos.  
Part demandada: Manuel Pastrana López.  
Loreto Medina Aranda, secretària judicial del Jutjat de Primera Instància número 6 d'Elx (Alacant), faig saber que en el judici a què es fa referència, s'ha dictat la sentència, amb data 22 de març de 2011, que té un dels apartats que, literalment, és com segueix:  
«Dispositiva  
Estime de forma íntegra la demanda presentada per la procuradora Josefa Payá Vidal, en nom i representació de Josefa Fernández Ríos, contra Manuel Pastrana López; per això:  
Primer. S'aproven les mesures definitives següents:  
1.1. L'exercici de la pàtria potestat sobre la menor L. P. F. serà conjunt, si bé quedarà sota la guarda i custòdia de la seua mare, Josefa Fernández Ríos.  
L'exercici conjunt de la pàtria potestat implica la participació d'ambdós progenitors en totes aquelles decisions rellevants que afecten la seua filla, especialment en l'àmbit educatiu, sanitari, religiós i social.  
Per això, ambdós hauran d'intervindre necessàriament en l'elecció o canvi de centre o model educatiu o activitats extraescolars que s'han de fer; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en la manera de dur-lo a terme, sense que pel que fa a això tinga la prioritat el progenitor amb el qual es trobe el menor en el moment que s'haja de realitzar; en el canvi de domicili, sempre que aquest siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional. Si no hi ha acord, la decisió s'ha de sotmetre a l'autoritat judicial corresponent.  
No obstant això, el progenitor que es trobe en companyia de la seua filla podrà adoptar decisions, pel que fa a aquesta, sense la consulta prèvia a l'altre progenitor, en els casos en què hi haja una situació d'urgència o es tracte de qüestions poc transcendents o rutinàries, que en el transcurs normal de la vida amb un menor poden produir-s'hi.  
Ambdós progenitors tenen el deure d'informar-se, mútuament, de totes les qüestions rellevants que afecten la seua filla, sempre que el coneixement d'aquelles no el puga obtindre per si mateix el progenitor que no estiga en companyia de la menor en el moment en què aquestes qüestions es produïsquen (per exemple, una malaltia), cosa que no passa en el cas de qüestions escolars, extraescolars o mèdiques ordinàries, entre altres, en què els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat.  
Per a l'adequat exercici dels drets i obligacions derivats de l'exercici conjunt de la pàtria potestat, la menor haurà de ser lliurada per un progenitor a l'altre acompanyada de la seua documentació personal (DNI o passaport, en el cas d'eixida a l'estranger) i sanitària (targeta sanitària), així com de la medicació que haguera de ser-li subministrada i instruccions necessàries per a això.  
1.2. El règim de visites establit en favor del pare, Manuel Pastrana López, respecte de la seua filla consistirà en:  
Fins que la menor complisca 5 anys:  
- Tots els diumenges, des de les 11.00 hores fins a les 20.00 hores.  
- Els dies festius no coincidents amb diumenge es distribuiran de forma alternativa entre els cònjuges, amb el mateix horari que els diumenges, en cas que siga el pare el qui gaudisca de la companyia del menor. El primer festiu que corresponga, una vegada dictada la interlocutòria de mesures, el gaudirà el menor amb la mare i el segon amb el pare, i així successivament.  
- El dia 25 de desembre i el dia 1 de gener, des de les 11.00 hores fins a les 20.00 hores.  
Quan la menor complisca 5 anys:  
- Caps de setmana alterns, des de les 11.00 hores del dissabte fins a les 20.00 hores del diumenge.  
- Els dies festius no coincidents amb caps de setmana es distribuiran de forma alternativa entre els cònjuges.  
- Vacances de Setmana Santa: la primera meitat de les vacances escolars del menor les gaudirà els anys parells amb la mare i els imparells amb el pare, i a l'inrevés.  
- Vacances d'estiu: el pare gaudirà de la companyia del menor els 15 dies del mes d'agost que coincidisquen amb les seues vacances laborals.  
- Vacances de Nadal: Els anys parells des del dia 24 de desembre fins al dia 31 de desembre a les 11.00 hores el menor estarà en companyia de la mare i des del 31 de desembre fins al 6 de gener a les 20.00 hores estarà en companyia del pare. Els anys imparells serà el pare el que gaudisca del primer període establit i a partir del 31 de desembre a les 11.00 hores el menor estarà en companyia de la seua mare.  
1.3. Manuel Pastrana López ha de pagar mensualment, en concepte de pensió d'aliments per a la seua filla, 150 euros, import que haurà d'ingressar en el compte que designe la mare, de bestreta i dins dels cinc dies de cada mes.  
L'import de la pensió haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur, produint-se la dita actualització de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza, permetent aquest càlcul l'opció «vol actualitzar una renda?» de la pàgina web de l'Institut Nacional d'Estadística.  
L'impagament de pensió anterior podrà constituir un delicte d'abandó de família, previst en l'article 227 del Codi Penal i castigat amb pena de presó o multa.  
Ambdós progenitors han de pagar la meitat de les despeses extraordinàries de la seua filla. És pressupòsit previ perquè un progenitor reclame a l'altre que, prèviament a realitzar-lo, llevat en supòsits d'urgència, li haja demanat el consentiment, en qualsevol manera que permeta acreditar-ho documentalment i l'haja informat del cost que implica. La falta d'oposició expressa, dins del termini de cinc dies, o l'obstaculització acreditada a la recepció de la comunicació serà equivalent a un consentiment tàcit.  
Segon. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies següents a la notificació (art. 455 i 457 Llei d'Enjudiciament Civil).  
L'admissió del recurs requerirà, quan es prepare aquest, que s'haja consignat quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 1256 10). També pot realitzar-se la consignació mitjançant una transferència al número de compte 0030 3035 70 6388541672; caldrà indicar en la casella de selecció d'observacions el número 0706 0000 02 1256 10. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional 15a de la Llei Orgànica 6/1985, d'1 de juliol, del Poder Judicial).  
Aquesta és la meua sentència, de què s'ha de dur una testimoniança a les actuacions i se n'ha d'enquadernar l'original, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de data 8 de setembre de 2011, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència al demandat rebel.  
  
Elx, 8 de setembre de 2011.- La secretària judicial: Loreto Medina Aranda.